b'\n_START_ARTICLE_\nNacionalna varnostna agencija\n_START_SECTION_\nZgodovina\n_START_PARAGRAPH_\nZ vstopom ZDA v prvo svetovno vojne, leta 1917, je ameri\xc5\xa1ka vojska spoznala, da potrebuje znotraj svoje obve\xc5\xa1\xc4\x8devalne slu\xc5\xbebe (MID), poseben oddelek za \xc5\xa1ifriranje in de\xc5\xa1ifriranje lastnih in sovra\xc5\xbenikovih elektronskih sporo\xc4\x8dil iz radijskih postaj in telegrafov. Po vojni je oddelek za\xc4\x8del delovati iz New Yorka kjer je s pomo\xc4\x8djo takrat najve\xc4\x8djega telefonske in telegrafske dru\xc5\xbebe Western Union, prislu\xc5\xa1koval zasebnim telefonom ter prestrezal diplomatska telegrafska sporo\xc4\x8dila. Leta 1929 je vlada ZDA oddelek ukinila. Zaradi velikih potreb po specializiranem oddelku za prestrezanje in analizo elektronskih komunikacij je vojska ZDA znotraj vezisti\xc4\x8dnega korpusa ustanovila poseben elektronsko obve\xc5\xa1\xc4\x8devalni oddelek. Z izbruhom druge svetovne vojne se je oddelek preoblikoval v signalno varnostno agencijo (SSA), ki se je ukvarjala s prestrezanjem in de\xc5\xa1ifriranjem elektronskih komunikacij sil osi. Leta 1949 so se kriptografske slu\xc5\xbebe razli\xc4\x8dnih dr\xc5\xbeavnih agenciji zdru\xc5\xbeili v enotno varnostno agencijo oboro\xc5\xbeenih sil (AFSA). Zdru\xc5\xbeitev se je izkazala za neuspe\xc5\xa1no saj novi agenciji ni uspelo vzpostaviti sodelovanja z CIA, FBI, DOS in vojsko ZDA, ki so imele oz. so ustanavljale lastne kriptografske oddelke. Agencijo AFSA so 24. oktobra 1952, po temeljiti raziskavi, na tajni ukaz ameri\xc5\xa1kega predsednika H. Trumana preoblikovali in preimenovali v Nacionalno varnostno agencijo (National Security Agency ali NSA)._NEWLINE_Z razmahom hladne vojne je mo\xc4\x8d in velikost agencije neprestano rasla. Agencija se je med hladno vojno v ve\xc4\x8dji meri ukvarjala s prestrezanjem, de\xc5\xa1ifriranjem in analizo elektronskih komunikacij Sovjetske zveze in ostalih komunisti\xc4\x8dnih dr\xc5\xbeav. Veliko dela je bilo vlo\xc5\xbeenega v razbijanje sovjetskih kriptografskih klju\xc4\x8dev saj so zahodne obve\xc5\xa1\xc4\x8devalne slu\xc5\xbebe po t. i. \xc4\x8drnem petku leta 1948 ostale brez dostopa do najvi\xc5\xa1jih komunikacijskih kanalov sovjetskega vrha v Moskvi. Med hladno vojno je agencija do\xc5\xbeivela ve\xc4\x8d vzponov in padcev. Leta 1962 med kubansko raketno krizo, agencija ni zaznala, da namerava Sovjetska zveza na Kubo namestiti balisti\xc4\x8dne rakete. Zagotavljala je obve\xc5\xa1\xc4\x8denost Bele hi\xc5\xa1e o dogajanju za \xc5\xbeelezno zaveso. Zasedba \xc4\x8ce\xc5\xa1koslova\xc5\xa1ke, leta 1968, ter dogodki v Romuniji Washington in NATO niso presenetili. NSA je vilo \xc4\x8dasa posve\xc4\x8dala tudi Bli\xc5\xbenjemu vzhodu ter konfliktu med Arabci in Izraelom._NEWLINE_\xc4\x8ceprav NSA ni imela vohunov tako kot CIA je elektronsko vohunjenje terjalo tudi smrtne \xc5\xbertve. Junija 1967 so izraelska letala namenoma ali ne napadla obve\xc5\xa1\xc4\x8devalno ladjo USS Libery, v napadu je umrlo 34 ljudi med njimi so bili tudi uslu\xc5\xbebenci NSA. Naslednje leto je Severna Koreja zasegla obve\xc5\xa1\xc4\x8devalno ladjo USS Pueblo ter se dokopala do vohunske opreme in kriptografskih klju\xc4\x8dev. Januarja 1969 je Severno Korejski Mig-21 sestrelil letalo za elektronsko vohunjenje. V napadu je umrlo 31 ljudi med njimi so bili tudi uslu\xc5\xbebenci NSA. NSA se je zelo zgodaj vklju\xc4\x8dila tudi v vietnamsko vojno, njeni uslu\xc5\xbebenci so bili eni izmed prvih, ki so jih poslali v Vietnam kot pomo\xc4\x8d Ju\xc5\xbenemu Vietnamu v boju proti Vietkongu. Z NSA je povezan tudi kontraverzni incident v zalivu Tonkin zaradi katerega so ZDA vstopile v vietnamsko vojno. V Vietnamu je NSA zagotavljala obve\xc5\xa1\xc4\x8devalne podatke o premikih vietnamski enot kar je pripeljalo do ve\xc4\x8djih bitk. Agenciji je uspelo tudi pravilno napovedati ofenzivo Tet vendar se CIA in ameri\xc5\xa1ka vojska obve\xc5\xa1\xc4\x8devalnih podatkov nista upo\xc5\xa1tevali. Zaradi protivojnega razpolo\xc5\xbeenja v ZDA je NSA prislu\xc5\xa1kovala ameri\xc5\xa1kim politikom in znanim osebnostim, ki so javno nasprotovale vietnamski vojni._NEWLINE_Sedemdeseta leta so kljub var\xc4\x8devanju na varnostnem podro\xc4\x8dju prinesla delni preboj, pri razbijanju sovjetskih tajnih sporo\xc4\x8dil. Leta 1975 je agencijo pretresel \xc5\xa1kandal, ko je v javnost pri\xc5\xa1la informacija da je agencija preko tajnih programov MINARET in SHAMROCK prislu\xc5\xa1kovala ameri\xc5\xa1kim dr\xc5\xbeavljanom podatke pa noto posredovala ostalim vladnim agencijam (CIA, FBI, ...). Na podlagi podrobne preiskave je bil sprejet poseben zakon (Forigin Intelligence Surveillance Act), ki je NSA omejil pristojnosti pri elektronskem vohunjenju za ameri\xc5\xa1kimi dr\xc5\xbeavljani. Leta 1979 je NSA na podlagi zbranih informacij napovedala Sovjetsko invazijo na Afganistan. s hitrim razvojem satelitskih komunikacij v sedemdesetih in osemdesetih letih prej\xc5\xa1njega stoletja se je NSA specializirala za prestrezanje in obdelavo tudi teh. Ker je bil njen neuraden moto >>shrani vse<< so se na magnetnih trakovih za\xc4\x8dele zbirati ogromne koli\xc4\x8dine podatkov, ki jih ni bilo mogo\xc4\x8de analizirati in obdelati v realnem \xc4\x8dasu (agencija ima tudi sedaj podobne te\xc5\xbeave). Leta 1986 je NSA, po berlinskem bombnem napadu prestregla pogovore med libijsko vlado in teroristi ter tako dokazala vpletenost Libije v bombne napade. Na podlagi teh dokazov je ameri\xc5\xa1ki predsednik Ronald Reagan ukazal bombardiranje Libije._NEWLINE_Z razpadom Sovjetske zveze in koncem hladne vojne, leta 1991, se je prora\xc4\x8dun agencije drasti\xc4\x8dno zmanj\xc5\xa1al zaradi \xc4\x8desar so se ukinili \xc5\xa1tevilni programi, agencija pa je zmanj\xc5\xa1ala tudi \xc5\xa1tevilo zaposlenih. Z razvojem novih tehnologij na podro\xc4\x8dju mobilnih telekomunikacij in interneta je agencija dobila nove mo\xc5\xbenosti nadzora in se specializirala za prislu\xc5\xa1kovanje mobilnim telefonskim omre\xc5\xbejem in nadzorom nad svetovnim spletom ter pretok podatkov in informacij preko njega. Agencija pa je dobila tudi nove naloge in pooblastila za za\xc5\xa1\xc4\x8dito in izvajanje kibernetskih napadov. Konec devetdesetih let prej\xc5\xa1njega stoletja so v javnost za\xc4\x8deli prihajati podatki ,da je NSA vedno bolj vpletena tudi v gospodarsko vohunjenje. Napadov 11. septembra 2001 agencija ni znala napovedati \xc4\x8deprav se je kasneje izkazalo, da je imela tako kot CIA in FBI ve\xc4\x8dino podatkov o storilcih, ki pa so bili zakopani v mno\xc5\xbeici neobdelanih podatkov. Globalna vojna proti terorizmu je agenciji dala skoraj neomejena finan\xc4\x8dna sredstva z novimi protiteroristi\xc4\x8dnimi zakoni pa ve\xc4\x8dja pooblastila. Leta 2013 je nekdanji sodelavec agencije Edward Snowden razkril, da je agencija prislu\xc5\xa1kovala in sledila ve\xc4\x8d sto milijonom mobilnim telefonom ter nadzorovala internetni promet navadnih uporabnikov v ZDA in po svetu. Tar\xc4\x8da prislu\xc5\xa1kovanj so bile tudi vlade, politiki in znane osebnosti zavezni\xc5\xa1kih in prijateljskih dr\xc5\xbeav. Agenciji so bile v pomo\xc4\x8d pri prislu\xc5\xa1kovanju tuje obve\xc5\xa1\xc4\x8devalne slu\xc5\xbebe (BND, GCHQ,...), telekomunikacijske dru\xc5\xbebe ter mednarodno znana IT podjetja kot so Google, Yahoo!, Microsoft, Facebook, itd. . V zadnjih letih je NSA po vsem svetu postala tar\xc4\x8da kritik zaradi prekomernega zbiranja in obdelave elektronskih podatkov. Na dan \xc5\xa1e vedno prihajajo informacije o tajnih operacijah prislu\xc5\xa1kovanja, ki so se odvijale v prvem desetletju novega tiso\xc4\x8dletja. \xc4\x8ceprav so pred kratkim z novimi zakoni v ZDA agenciji odvzeli nekaj pristojnosti ta \xc5\xa1e vedno nadaljuje z znanimi praksami ter se neprestano \xc5\xa1iri. Ker se vojskovanje v informacijski dobi \xc5\xa1iri na splet, NSA z nadzorom nad tem zagotavlja kibernetsko varnost ZDA._NEWLINE_Agencija je dolgo desetletja, zaradi na\xc4\x8dina svojega delovanja, ostajala v senci ostalih varnostnih agencij ZDA kot sta npr. FBI in CIA zaradi \xc4\x8desar si je prislu\xc5\xbeila vzdevek >>No Such Agency<< (take agencije ni). V javno \xc5\xbeivljenje je vstopila \xc5\xa1ele konec osemdesetih in tekom devetdesetih letih prej\xc5\xa1njega stoletja ko je bilo njeno delovanja prikazano v \xc5\xa1tevilnih hollywoodskih filmih kot so npr. \xc5\xa0piclji (Sneakers), Dr\xc5\xbeavni sovra\xc5\xbenik (Enemy of the State) in Merkurjev srd (Mercury Rising). Svetovno znana je postala v zadnjem desetletju zaradi \xc5\xa1tevilnih afer povezanih s prislu\xc5\xa1kovanjem in zbiranjem elektronskih podatkov.\n_START_SECTION_\nNaloge NSA\n_START_PARAGRAPH_\nNSA ima dve glavni nalogi. Prva naloga je, da varuje informacijski sitem vlade ZDA pred kibernetskimi napadi iz tujine in doma ter tako prepre\xc4\x8duje, da bi se tuji obve\xc5\xa1\xc4\x8devalci ali organizacije dokopale do ob\xc4\x8dutljivih varnostnih podatkov. Agencija tako ameri\xc5\xa1ki vojski in ostalim vladnim agencijam s posebnim informacijskih omre\xc5\xbejem ter varnimi napravami zagotavlja varno shranjevanje, obdelavo in prenos elektronskih podatkov. Informacijski sistem vlade neprestano nadzorujejo posebni centri, ki prepre\xc4\x8dujejo napade in nepoobla\xc5\xa1\xc4\x8dene vstope v sistem. Druga naloga agencija je zbiranje vseh vrst elektronskih podatkov doma in v tujini, njihova obdelava, vrednotenje in interpretacija. Podatki se zbirajo za namen obve\xc5\xa1\xc4\x8devalne in protiobve\xc5\xa1\xc4\x8devalne dejavnosti ameri\xc5\xa1kih varnostnih agencij ter pomo\xc4\x8d pri voja\xc5\xa1kih operacijah. Agencija je zadol\xc5\xbeena tudi za izvajanje kibernetskega bojevanja doma in v tujini.\n_START_SECTION_\nObjekti v ZDA\n_START_PARAGRAPH_\nSede\xc5\xa1 Varnostno obve\xc5\xa1\xc4\x8devalne agencije se nahaja v bazi Forte Meade, Maryland, 32 km jugozahodno od mesta Baltimore ter 40 km severozahodno od prestolnice Washington. NSA si bazo deli z ameri\xc5\xa1ko vojsko ter ostalimi vladnimi agencijami. Znotraj baze agencija zaseda \xc5\xa1tiri ve\xc4\x8dja poslopja zgrajena v petdesetih, \xc5\xa1estdesetih in osemdesetih letih prej\xc5\xa1njega stoletja. Sam sede\xc5\xbe agencije se nahaja v prepoznavni moderni ve\xc4\x8dnadstropni stavbi z zatemnjenimi stekli. Stavba je oble\xc4\x8dena v posebno bakreno kletko, ki prepre\xc4\x8duje vstop in izstop elektronskim signalom ter je zvo\xc4\x8dno izolirana. Dostop do baze in sede\xc5\xbea NSA je mogo\xc4\x8d neposredno iz bli\xc5\xbenje avtoceste. Baza je podvr\xc5\xbeena strogim varnostnim pravilom, vsi prihodi in odhodi iz baze so nadzorovani, vstop je mogo\xc4\x8d le zaposlenim ali najavljenim osebam. Zaradi \xc5\xa1tevilnih elektronskih naprav (superra\xc4\x8dunalnik, podatkovni center, hladilni sistemi, informacijske naprave,....), ki so name\xc5\xa1\xc4\x8dene v bazi je Fort Meade drugi najve\xc4\x8dji porabnik elektri\xc4\x8dne energije takoj za Annapolisem, prestolnico zvezne dr\xc5\xbeave Maryland. Zagotavljanje zadostne koli\xc4\x8dine elektri\xc4\x8dne energije je ena najve\xc4\x8djih te\xc5\xbeav NSA, stro\xc5\xa1ki za elektri\xc4\x8dno energijo zna\xc5\xa1ajo ve\xc4\x8d deset milijonov dolarjev. V zadnjih letih NSA te\xc5\xbeave z elektri\xc4\x8dno energijo re\xc5\xa1uje tako, da je razpr\xc5\xa1ila svoje objekte po celotni ZDA. Nedale\xc4\x8d od baze Fort Meade v kraju Linthicum se nahaja objekt FANX oz. FANEX ( Friendship Annex). Gre za obse\xc5\xbeen kompleks, ki ga agencija uporablja za kibernetsko vohunjenje in obdelavo elektronskih podatkov. V komplekse se nahaja tudi televizijski studio ter nacionalna kriptografska \xc5\xa1ola. Tam se izvaja tudi selekcija med kandidati, ki se \xc5\xbeelijo zaposliti v NSA._NEWLINE_Agencija ima svoje objekte in izpostave v razli\xc4\x8dnih voja\xc5\xa1kih bazah in krajih po vsej ZDA. V kraju Oak Ridge, zvezna dr\xc5\xbeava Tennessee, ima agencija poseben razvoji kompleks kjer razvijajo superra\xc4\x8dunalnike in specializirane elektronske komponente. Zadnjih nekaj let agencija \xc5\xa1iri svojo infrastruktura v letalskih bazah Buckley (Aurora, Denver, Colorado) in Lackland (San Antonijo, Teksas) ter bazi Fort Gordon (Augusta, Georgija). Maja 2014 je agencija dokon\xc4\x8dala ogromen podatkovni center v Camp Williams (Bluffdale, Utah) za katerega pravijo, da lahko shrani gradivo od 100.000 do milijona Kongresnih knji\xc5\xbenic, center pa nameravajo v prihodnosti \xc5\xa1e raz\xc5\xa1iriti._NEWLINE_Za prestrezanje satelitskih komunikacij NSA uporablja zemeljske satelitske postaje Roaring Creek v Pannsylvaniji ter Salt Creek v Kaliforniji. Prva se uporablja za satelitske komunikacije med ZDA, Evropo in Bli\xc5\xbenjim vzhodom, druga pa za satelitske komunikacije med ZDA, Azijo in Pacifikom. Obe postaji sta v zasebni lasti ( AT&T in Xaba Ranch LLC), NSA preko njih nadzoruje podatke ki vstopajo in izstopajo iz ZDA.\n_START_SECTION_\nObjekti v tujini\n_START_PARAGRAPH_\nNSA ima svoje centre tudi po svetu. Najve\xc4\x8dji in najbolj znani so tisti v Evropi. Najve\xc4\x8dji in najbolj zloglasen je RAF Menwith Hill v severnem Yorkshiru, Velika Britanija, ki ga poleg NSA uporablja tudi britanska vojska in britanski GCHQ. NSA in GCHQ si delita tudi satelitsko zemeljsko postajo severno od Cornwalla, Velika Britanija preko katere agenciji prislu\xc5\xa1kujeta satelitskim komunikacijam. Po koncu hladne vojne ter po 11. septembru je NSA ve\xc4\x8dino prislu\xc5\xa1kovalnih postaj na evropskem kontinentu opustila oz. predala lokalnim obve\xc5\xa1\xc4\x8devalnim agencijam. V bli\xc5\xbeini Frankfurta ima NSA Evropski kriptografski center (ECC), ki s svojim delovanjem pokriva Evropo, Afriko in Bli\xc5\xbenji vzhod. Agencija tudi tesno sodeluje z nem\xc5\xa1ko obve\xc5\xa1\xc4\x8devalno slu\xc5\xbebo BND, po nekaterih podatkih naj bi agencija \xc5\xa1e vedno uporabljala postajo Bad Aibling, ki naj bi bila leta 2004 zaprta ter predana Nem\xc4\x8diji._NEWLINE_Izven Evrope ima NSA ve\xc4\x8dje postaje postaje \xc5\xa1e v Kanadi (Leitrim, Ottawa), Japonskem (Misawa, Aomori), Avstralija (Geraldton, Pine Gap in Shal Bay), Nova Zelandija (Waihopai in Tangimoana) in Tajskem (veleposlani\xc5\xa1tvo ZDA in mesto Khon Kaen).'